
REGIONINĖS PLĖTROS SKYRIAUS PROJEKTŲ KOORDINATORIAUS
PAREIGYBĖS APRAŠYMAS

I. BENDROJI DALIS

	1. Projektų koordinatoriaus pareigybė reikalinga įgyvendinti regioninės plėtros politiką Šakių rajono savivaldybės teritorijoje, rengti plėtros projektus. Projektų koordinatorių priima į darbą ir atleidžia iš jo savivaldybės administracijos direktorius. 
	2. Regioninės plėtros skyriaus projektų koordinatorius yra darbuotojas, dirbantis pagal darbo sutartį, pavaldus skyriaus vedėjui.
	3. Darbuotojas, einantis šias pareigas, turi atitikti šiuos reikalavimus:
	3.1. turi turėti aukštąjį universitetinį arba jam prilygintą išsilavinimą;
	3.2. mokėti kaupti, sisteminti, valdyti, apibendrinti informaciją ir rengti išvadas;
	3.3. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais norminiais aktais;
	3.4. savarankiškai planuoti, organizuoti savo veiklą;
	3.5. mokėti dirbti šiomis kompiuterinėms programomis: MS „Word“, MS „Excel“, MS „Outlook“, MS „Internet Explorer“;
	3.6. darbe vadovautis Lietuvos Respublikos įstatymais, savivaldybės administracijos direktoriaus įsakymais, mero potvarkiais ir šiuo pareigybės aprašymu;
        3.7. turėti vairuotojo pažymėjimą (B kategorija).

II. DARBUOTOJO, EINANČIO ŠIAS PAREIGAS, FUNKCIJOS

	4. Darbuotojas savo veikloje vykdo šias skyriaus veiklos nuostatuose numatytas funkcijas:             
		4.1. inicijuoja, koordinuoja ir įgyvendina kaimo plėtros krypties ir kitų krypčių projektus;	
		4.2. koordinuoja kaimo plėtros priemonių įgyvendinimą;
	4.3. dalyvauja rengiant ir įgyvendinant regionų plėtros planus ir programas;
	4.4. įgyvendina nacionalinę regioninę politiką;
	4.5. atlieka Europos Sąjungos finansavimo galimybių paiešką ir teikia informaciją savivaldybės struktūriniams padaliniams;
	4.6. konsultuoja savivaldybės struktūrinius padalinius bei įstaigas ir įmones Europos Sąjungos fondų finansuojamų projektų rengimo ir įgyvendinimo klausimais; 
             	4.7. rengia projektų, kurių pareiškėja yra savivaldybės administracija, projektinius pasiūlymus; 
	4.8.organizuoja projektų paraiškų rengimą Europos Sąjungos struktūrinių ir kitų fondų bei programų finansinei paramai gauti, atsižvelgdamas į savivaldybės politiką, strateginius rajono plėtros prioritetus, regioninius ir nacionalinius strateginius dokumentus; 
	4.9. pateikia derinimui su įgyvendinančiąja institucija projektų finansavimo ir administravimo sutartis ir jų pakeitimus; 
	4.10. gavus paramą koordinuoja vykdomų projektų įgyvendinimą savivaldybėje; 
	4.11. rengia veiklos bei ataskaitinius dokumentus savivaldybės administracijos vykdomiems paramos projektams; 
	4.12. planuoja ir organizuoja visuomenės informavimo veiksmus apie priemonių, kurių vykdymui skirta Europos Sąjungos struktūrinių fondų parama, įgyvendinimą; 
	4.13. ruošia informaciją apie vykdomus projektus įvairiems leidiniams, inicijuoja jų  leidybą;
	4.14. plėtoja savivaldybės bendradarbiavimą bei palaiko ryšius su užsienio šalių partneriais;
	4.15. palaiko ryšius su ekonominę plėtrą stimuliuojančiomis institucijomis ir kitomis institucijomis; 
	4.16. rengia savivaldybės tarybos sprendimų, mero potvarkių, direktoriaus įsakymų projektus;  
	4.17.dalyvauja savivaldybės tarybos, savivaldybės mero ar savivaldybės administracijos direktoriaus sudarytų komisijų ir darbo grupių veikloje ir atlieka kitas funkcijas; 
	4.18. nagrinėja nustatyta tvarka fizinių ir juridinių asmenų prašymus, skundus rajono savivaldybės tarybos narių paklausimus ir rengia jiems atsakymus skyriaus veiklos klausimais; 
	4.19. teisės aktų nustatyta tvarka tvarko archyvines bylas ir perduoda jas į savivaldybės administracijos archyvą;
		4.20. vykdo kitus nenuolatinio pobūdžio pavedimus, susijusius su skyriaus funkcijų įgyvendinimu.
	          4.21. pagal projektų įgyvendinimo poreikį vyksta į objektus ir įstaigas.

III. ATSAKOMYBĖ IR ATSKAITOMYBĖ

		5. Projektų koordinatorius atsako už:
		5.1. skyriaus veiklos nuostatuose ir šiame pareigybės aprašyme nustatytų funkcijų bei užduočių neatlikimą ar netinkamą atlikimą;
		5.2. savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;
		5.3. žalą, padarytą dėl savo kaltės ar neatsargumo.
____________________________________

